Sereka Heyetê Rayberdişî yê Meclîsê Sûrîyeya Demokratîke (MSD) Îlham Ehmede Parlamentoya Ewropa de kombîyayîşê çapemenîye de qisey kerd û veng da komelanê mîyanneteweyî ke verba hêrişê îşxalkarîye yê dewleta Tirkî bi berpirsîyarîye tê bigêrê.
Ehmede vist vîrîke înan verba DAÎŞ'î 11 hezar şehîdî û 25 hezar birîndarî dayî û vat: "Beno ke DAÎŞ xo newe ra rêxistin bike."
Ehmede veng da Yewîya Ewropa û Konseyê Asayîşî ya Neteweyê Yewbîyayeyî ke wa herêma ke firdayîşê teyarayanê şerî rê qedexe ya, saz bikê û seba ke huqûqê mîyanneteweyî binpay kerd û Sûrîyeyijan dana koçkerdene Tirkîya rê ceza bike. Ganî rejîmê Sûrîye verba îşxalkarîya Tirkî tewirêko eşkera bimojne.
Hemserekê MSD'yî Rîyad Derarî zî kombîyayîş de qisey kerd û ard ziwan ke DAÎŞ'ijê tepişteyî zaf bitehlûkeyê û beno ke zîndan de sere wedarê, coka hewcedarîya înan hînî zêdêr paştdayîşî rê esta.
